Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
ÜRO asepeasekretär Eliasson:
Iisraeli-Palestiina rahuprotsessi lootus on hääbumas.
Iisraeli hummuserestoran alustas rahukampaaniat
allahindlustega laudades, kus juudid ja araablased koos söövad.
Enne peaminister Netanyahu lahkumist Saksamaalt
ning pärast kõnelusi kantsler Merkeli ja USA välisministri Kerryga
kohtus Netanyahu ka EL välispoliitikajuhi Mogheriniga,
et arutada konkreetseid samme
pingete leevendamiseks palestiinlaste ja Iisraeli vahel.
Pärast kinnist kohtumist märkis Mogherini,
et Netanyahu kinnitas oma pühendumust
garanteerida status quo säilimine Jeruusalemma Templimäel.
Arutasime konkreetseid samme olukorra maha rahustamiseks
ja status quo garanteerimiseks pühapaikades.
Sain temalt kindla lubaduse ja kinnituse,
et ta tahab tagada pühapaikades status quo.
Pärast kohtumist Mogheriniga
kohtus Netanyahu Saksa välisministri Steinmeieriga,
kus ta teatas, et iisraellased on pühapaikade kaitsjad.
Me pole muutnud ega muuda status quod Templimäel.
Me pole kahjustanud ega kahjusta al-Aqsa mošeed ega ühtki teist paika.
Oleme pühapaikade kaitsjad.
Kui Lähis-Idas ringi vaadata,
kuidas šiiidi ja sunni militandid lasevad õhku teineteise mošeesid
ja maailma kultuuripärandeid, tundmatuid kirikuid ja sünagooge,
siis meie oleme ainsad, kelle pühapaigad terved on
ning kus on usuvabadus ja juurdepääs kõigile.
Netanyahu kordas oma kutset rahvusvahelisele kogukonnale
nõuda PO juhtkonnalt ässitamise lõpetamist juudiriigi vastu,
mis annaks mõlemale poolele võimaluse edasi liikuda protsessiga,
mis tooks elujõulise lepingu.
Seoses pingete leevendamisega on tähtis neist põhitõdedest rääkida
ja et neid kinnitaks ka rahvusvaheline kogukond
ning avaldada survet ka sisefaktoritele,
nagu Hamas ja Islamiliikumine Iisraelis
ning kahjuks ka Palestiina omavalitsus,
et nad lõpetaksid valede levitamise Iisraeli kohta.
Ma ei tea, kas Hamasile otsest survet avaldatakse,
kuid tean, et PO-le tuleks otse öelda, et nad ässituskampaania lõpetaksid.
See aitaks lõpetada praegust terrorismilainet
ja annaks meile võimaluse muuga tegeleda.
ÜRO peakorteris New Yorgis hoiatas ÜRO asepeasekretär Eliasson,
et Iisraeli-Palestiina rahuprotsessi lootus on hääbumas
ja pooled peaksid tegema julgeid samme vägivalla vältimiseks.
Vastupidiselt sõjakate Palestiina rühmituste häbiväärsele kiitlemisele,
pean silmas ka Hamasi,
pole midagi kangelaslikku süütu mehe tapmises
ning tema naise ja 2-aastase lapse tõsiselt haavamises,
kes kõndisid Jeruusalemma vanalinnas.
Või 65-aastase naise pussitamises Tel Avivi bussijaama lähedal.
Või Iisraeli abielupaari tapmises, kes oma 4 lapsega autos sõitsid.
See on mõrv. Punkt.
Selliste kuritegude tõttu
võib jätkuda praegune hirmu ja usaldamatuse kliima.
Kutsume kõiki asjaosalisi, sh Palestiina juhtkonda,
vägivalda ühemõtteliselt hukka mõistma
ning avalikult ekstremismile ja ässitamisele vastu seisma.
Vastasel juhul jätab see ukse lahti ekstremistidele
oma hävitusplaanide agressiivseks propageerimiseks.
Kõik pooled peavad tõhustama jõupingutusi
palestiinlaste ja Iisraeli lootuse taastamiseks rahu võimalikkusse.
Kahe riigi lahenduse läbirääkimistel tuleb kiiresti edusamme teha.
Iisraeli ÜRO saadik Danny Danon hoiatas,
et Palestiina noortele tehakse fanatismiga ajupesu
ja neid kasvatatakse ülistama vägivalda juutide vastu.
Tervele põlvkonnale Palestiina noortele
tehakse fanatismiga ajupesu
ning neid kasvatatakse ülistama vägivalda
ja dehumaniseerima juute.
See indoktrinatsioon mürgitab noorte meeli
ja tulemused on vaid Google'i otsingu kaugusel.
Heitke pilk Palestiina sotsiaalmeedia hetketrendidele.
Pahatahtlikud koomiksid kujutavad iisraellaste tapmist,
videotes juhendatakse tõhusalt terrorirünnakuid sooritama.
Pole ime, et praeguses vägivallalaines
olid vähemalt 9 ründajat alla 18-aastased palestiinlased.
Palestiina ÜRO saadik Riyad al-Maliki nentis,
et ei saa olla mingit õigustust neile, kes nõuavad Iisraeli julgeolekut,
kuid väldivad palestiinlaste julgeolekust rääkimist.
Julgeolekunõukogul on moraalne ja juriidiline vastutus
aidata kaitsetuid palestiinlasi seni, kuni jätkub okupatsioon,
sh peasekretäri raporti suhtes.
Ei saa olla mingit õigustust neile,
kes nõuavad okupatsioonivõimu julgeolekut,
kuid ei nõua ega paku julgeolekut
okupeeritud Palestiina rahvale.
Iisraeli põhjanaabri Süüria valitsusväed teatasid,
et on teinud edusamme rohkem kui 30 Süüria külas.
Televiseeritud avalduses ütles Süüria kindral,
et Süüria armee laiendas pealetungi
koostöös Vene õhurünnakute ja Kurdi Rahvakaitseüksustega.
Koostöös õhurelvadega
jätkasid meie relvajõud
eri paigus sõjalisi operatsioone
terrorirühmituste vastu.
President Assadi armee edusammud
järgnesid Venemaa ja Iraani üha kasvavale abile.
Iraan olevat saatnud 3000 sõdurit Assadi armee kõrvale võitlema
ja Venemaa on rapotite järgi tihendanud õhurünnakuid
militantide objektide vastu Süürias.
Kui ühe Kesk-Iisraeli hummuserestorani juhataja tundis,
et viimatine vägivald lõhestab Iisraeli juute ja araablasi,
tuli ta lagedale oma rahualgatusega, kus tema restoran pakkus
50-protsendilist allahindlust kõigile hummusetoitudele laudades,
kus juudid ja araablased koos einetavad.
Idee johtus kõigest, mida uudistes näeme
ning rassistide ja ekstremistide postitustest Facebookis ja internetis.
Otsustasin oma postituse teises suunas teha.
Minu postitus räägib vastastikusest austusest
ja suhtumises üksteisesse kui inimestesse,
mitte teineteise liigitamises juutideks ja araablasteks.
Ja see läks paremini peale, kui arvasin.
Reaktsioon oli ülevoolav.
Paljud juudid ja araablased tulid koos õhtustama ja allahindlusi nautima.
Kena pole ainult 50 % allahindlus, vaid ka see, et kokku tuleme -
araablased, juudid ja välismaalased kogu maailmast.
Istume koos.
See on suurepärane. Loodame, et rahu tuleb söömisest.
Kui rahu tuleks toidust, oleks see suurepärane.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Shabat shalom!
Kohtumiseni esmaspäeval!
Tõlge: Monika Jaaguri